Hálft ár er síðan rússneski herinn gerði innrás í nágrannaríki sitt í vestri. Í dag er þjóðhátíðardagur Úkraínumanna, en lítið er um hátíðarhöld, og fjöldasamkomur hafa verið bannaðar vegna aukinnar hættu á árásum á þessum þýðingarmikla degi.
Rússar hófu í nótt stórfelldar loftárásir á Úkraínu. Landher virðist stefna að borginni Kharkív, næst stærstu borg landsins. Tugir manna hafa fallið bæði almennir borgarar og hermenn.
Svona hóf Broddi Broddason lestur hádegisfrétta 24. febrúar. Rússar gerðu innrás í landið aðfararnótt þessa fimmtudags og með því gjörbreyttist heimsmyndin og líf fólksins í Úkraínu. Undangengnar vikur höfðu borist fréttir af liðssöfnuði tuga þúsunda rússneskra hermanna við landamærin, en fæstir trúðu því að innrás væri yfirvofandi.
Hálfu ári síðar hafa óteljandi hörmungar dunið á úkraínsku þjóðinni, sprengjum rignt yfir borgir og bæi og almennir borgarar verið myrtir á götum úti. Samkvæmt nýjustu tölum Sameinuðu þjóðanna hafa fimm þúsund fimm hundruð áttatíu og sjö menn, konur og börn fallið í átökunum og hátt í átta þúsund særst. slasast. Þetta er þó aðeins sá fjöldi sem Sameinuðu þjóðirnar hafa staðfest og grunur leikur á að manntjón meðal almennra borgara sé mun meira.
Valur Gunnarsson, sagnfræðingur og rithöfundur, er í Kænugarði á þjóðhátíðardeginum, en þá er yfirleitt mikið um dýrðir. Andrúmsloftið í dag segir hann áhyggjufullt, Hann segir fólk áhyggjufullt og að það haldi fólk heldur sig innandyra af ótta við sprengjuárásir á höfuðborgina.
Á þessum tveimur mánuðum sem ég hef verið hérna hef ég í rauninni aldrei séð fólk jafn smeykt. Maður er svo vanur því að fólk hundsi loftvarnarflauturnar og eiginlega hegði sér bara eins og vanalega. En í núna, fyrir daginn í dag, þá er fólk að fara út úr bænum og tungumálakennarinn minn mælti með því að ég færi ekki skólann í dag af því hann er við hliðina á höfuðstöðvum leyniþjónustunnar, sem er eitt skotmark.
Spennan milli ríkjanna tveggja hefur farið vaxandi síðustu daga, ekki síst eftir morðið á dóttur eins helsta bandamanns Pútíns, sem Úkraínumönnum er kennt um og hefur vakið mikla reiði í Rússlandi. Því hafa margir spáð þungum árásum í dag, en Valur telur það einnig geta orðið á næstu dögum. Hann tekur undir orð þjóðarleiðtoga sem hafa undanfarna daga varað við því að stríðið í Úkraínu gæti varað lengi.
Það er svosem ekkert ósennilegt að Rússar láti þessa dagsetningu bara fram hjá sér fara og svo á morgun eða hinn fari þeir að gera eitthvað sko. En einhverjar friðarviðræður eða hvað þá friðarsamningar virðast eiginlega alveg útilokaðir nema mikið breytist. Þannig því miður er ekkert se mbendir til þessu að fari að ljúka, nema Pútín hrökkvi skyndilega upp af eða eitthvað álíka gerist.
Í dag er hálft ár síðan rússneski herinn gerði innrás í Úkraínu. Íslendingur sem er í Kænugarði á þjóðhátíðardegi Úkraínumanna, segir almenning halda sig til hlés í dag af ótta við árásir.